Source: http://docplayer.fi/267046-Jatekukon-osakaskuntien-jatepoliittinen-ohjelma-vuoteen-2015.html
Timestamp: 2018-04-21 23:48:05+00:00
Document Index: 22792810

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Jätekukon osakaskuntien jätepoliittinen ohjelma vuoteen PDF
Jätekukon osakaskuntien jätepoliittinen ohjelma vuoteen 2015
Download "Jätekukon osakaskuntien jätepoliittinen ohjelma vuoteen 2015"
1 Jätekukon osakaskuntien jätepoliittinen ohjelma vuoteen 2015 Juankoski, Juuka, Kaavi, Konnevesi, Kuopio, Lieksa, Maaninka, Nilsiä, Nurmes, Pieksämäki, Rautalampi, Rautavaara, Siilinjärvi, Suonenjoki, Tervo, Tuusniemi, Valtimo, Vesanto
2 SISÄLLYS 1 JOHDANTO TAUSTAA JÄTEPOLIITTISEN OHJELMAN LAADINTAPROSESSI HANKKEEN ETENEMINEN JA TYÖNOHJAUS VUOROVAIKUTUS JA HANKKEESTA TIEDOTTAMINEN ENSIMMÄISEN KAUDEN TAVOITTEIDEN TOTEUTUMINEN JÄTEHUOLLON NYKYTILA TOIMINTAYMPÄRISTÖ TEHTÄVIEN JÄRJESTÄMINEN JA JÄTEHUOLTOYHTEISTYÖ Kunnan vastuulle kuuluva jätehuolto Tuottajan vastuulle kuuluva jätehuolto Yritysten jätehuolto JÄTTEIDEN KERÄYS, VASTAANOTTO JA KÄSITTELY JÄTENEUVONTA KEHITYSHANKKEET TAVOITTEITA JA TOIMENPITEITÄ KAUDELLE JÄTTEIDEN SYNNYN EHKÄISYN JA TUOTTEIDEN UUDELLEENKÄYTÖN EDISTÄMINEN JÄTTEIDEN TEHOKAS HYÖDYNTÄMINEN YMPÄRISTÖVASTUULLISEN TOIMINNAN EDISTÄMINEN JÄTEHUOLLOSSA RIITTÄVÄ JÄTEHUOLLON PALVELUTASO JA KATTAVA PALVELUVERKOSTO ERI KOHDERYHMÄT TAVOITTAVA NEUVONTA, VALISTUS JA TIEDOTUS SELKEÄT JÄTEHUOLLON TOIMIJOIDEN ROOLIT JA TOIMIVA YHTEISTYÖ OHJELMAN YMPÄRISTÖVAIKUTUKSET KÄSITTEET LIITTEET 2
3 TIIVISTELMÄ Jätekukon osakaskuntien jätepoliittisessa ohjelmassa vuoteen 2015 esitetään jätehuollon kehittämistavoitteita kaudelle sekä näiden tavoitteiden saavuttamiseksi tarvittavia toimenpiteitä. Ohjelmassa keskitytään kuuteen asiakokonaisuuteen, joiden yhteisenä tavoitteena ovat jätelain etusijajärjestyksen toteuttaminen, jätehuollon haitallisten ympäristövaikutusten vähentäminen, riittävän jätehuollon palvelutason tarjoaminen toimialueen asukkaille sekä toimijoiden työnjaon ja vastuiden edelleen selkeyttäminen. Jätepoliittinen ohjelma päivittää kaudelle laaditun osakaskuntien jätestrategian yhteisen osan. Jätehuollon kehittämiskohteiden kartoittamiseksi kuultiin kuntien jätehuolto- ja ympäristönsuojeluviranomaisia, toimialueen vakituisia ja vapaa-ajan asukkaita, kuntien luottamushenkilöitä sekä erityyppisiä yrityksiä, yhdistyksiä, järjestöjä ja viranomaisia. Kuulemisaineistosta työstettiin kehittämistavoitteita alueellisissa palavereissa sekä hankkeen työ- ja ohjausryhmässä, jonka jälkeen kuntien yhteisessä seminaarissa määritettiin toimenpiteitä tavoitteiden saavuttamiseksi. Ohjelmaluonnoksesta pyydettiin lausuntoa osakaskunnilta ja useilta eri sidosryhmiltä vuoden 2010 lopulla. Luonnoksesta annettiin yhteensä 22 lausuntoa. Ohjelmassa määritellään kuusi tavoitetilaa, joilla toteutetaan vuoden 2015 visiota. Tavoitetilat ovat - jätteiden synnyn ehkäisyn ja tuotteiden uudelleenkäytön edistäminen - jätteiden tehokas hyödyntäminen - ympäristövastuullisen toiminnan edistäminen jätehuollossa - riittävä jätehuollon palvelutaso ja kattava palveluverkosto - eri kohderyhmät tavoittava neuvonta, valistus ja tiedotus - selkeät jätehuollon toimijoiden roolit ja toimiva yhteistyö Tavoitetilat on määritelty valmisteluvaiheen ja lausuntokierroksen kuulemisaineiston sekä muissa jätehuollon suunnitelmissa ja ohjelmissa esitettyjen tavoitteiden perusteella. Tavoiteasettelua on ohjannut etenkin Itä-Suomen jätesuunnitelma vuoteen 2016, joka valmistui vuoden 2009 lopussa kuntien jätepoliittisen ohjelman laadinnan käynnistyessä. Jätepoliittinen ohjelma tukee Itä-Suomen jätesuunnitelmassa esitettyjä tavoitteita, kuten jätteen synnyn ehkäisyn edistämistä, jätteen energiahyödyntämisen lisäämistä sekä rakentamisen jätteiden lajittelun ja hyödyntämisen tehostamista. 3
4 1 JOHDANTO Jätekukon 1 osakaskuntien jätepoliittinen ohjelma päivittää kaudelle laaditun osakaskuntien jätestrategian yhteisen osan. Ohjelmassa esitetään kuntien yhteinen näkemys siitä, mihin suuntaan ja millaisin periaattein jätehuoltoa kehitetään kunnissa kaudella Visio vuoteen 2015 Materiaalitaloutta 2 hoidetaan kestävän kehityksen mukaisesti siten, että luonnonvarojen kulutus ja ympäristökuormitus on mahdollisimman vähäinen Visiota täsmentävät seuraavat strategiset päämäärät: - Jätehuolto ymmärretään peruspalveluksi - Jätelain periaatteet on mahdollista toteuttaa - Palvelut ovat kohtuudella saavutettavissa ja palvelutaso on suhteutettu olosuhteisiin - Asiakkaat kokevat palvelut luotettaviksi, turvallisiksi ja kattaviksi - Jätehuollon palvelut ovat tunnettuja - Taksat ovat kohtuulliset, vähäjätteisyyteen ja hyötykäyttöön kannustavat Pitkän aikavälin tavoitteen määrittävä visio vuoteen 2015 on edelleen ajankohtainen ja sisältää tämän hetkisessä keskustelussa olevat ympäristöteemat, kuten erityisesti materiaalitehokkuuden 3 ja ilmastonmuutoksen. Kunnilla on tärkeä rooli ilmastotavoitteiden toteuttamisessa muun muassa julkisten hankintojen ja kunnan vastuulle kuuluvan jätehuollon järjestämisen kautta. Tässä ohjelmassa esitetään jätehuollon kehittämistavoitteita vuoteen 2015 ja tavoitteiden saavuttamiseksi tarpeellisia toimenpiteitä. Ohjelmassa keskitytään kuuteen asiakokonaisuuteen, joiden keskeisimpänä tavoitteena on kehittää osakaskuntien jätehuoltoa niin, että toteutetaan jätelain etusijajärjestystä, vähennetään jätehuollon haitallisia ympäristövaikutuksia, tarjotaan asukkaille riittävä jätehuollon palvelutaso ja selkeytetään edelleen toimijoiden työnjakoa ja vastuita. Ohjelmassa määritellään myös toimenpiteiden toteuttamisesta vastuussa olevat tahot sekä tavoitteiden toteutumisen seuranta. Kuntien jätepoliittisen ohjelman laadinta alkoi vuoden 2009 lopussa ja jatkui vuoden 2011 alkuun ajoittuen hyvin mielenkiintoiselle ja tapahtumarikkaalle aikavälille. Itä-Suomen alueen elinkeino-, liikenne- ja ympäristökeskusten yhteistyössä laatima Itä-Suomen jätesuunnitelma vuoteen 2016 valmistui samaan aikaan, kun kuntien jätestrategian päivityshanke käynnistettiin. Tämän ohjelman valmisteluvaiheen kuulemisesta nousseiden kehittämistarpeiden voidaankin todeta tukevan Itä- Suomen jätesuunnitelmassa asetettuja tavoitteita. Näitä kehittämistavoitteita ovat muun muassa 1 Jätekukko Oy on kuntien omistama jätehuoltoyhtiö, joka tuottaa omistajakuntiensa puolesta niille lakisääteisesti kuuluvat jätehuollon palvelutehtävät 2 materiaalitaloudella tarkoitetaan tuotteen tai palvelun koko elinkaaren aikaista luonnonvarojen kulutusta ja ympäristövaikutuksia. Materiaalitaloutta käsitellään tässä yhteydessä ainoastaan jätteiden synnyn ehkäisyn ja jätehuollon osalta 3 materiaalitehokkuus on kilpailukykyisten tuotteiden ja palveluiden aikaansaamista pienenevin materiaalipanoksin siten, että haitalliset vaikutukset vähenevät elinkaaren aikana (Motiva). Materiaalitehokkuuden seurauksena jätteen määrä yleensä vähenee. 4
5 jätteen synnyn ehkäisyn edistäminen, jätteen hyödyntämisen etenkin energiahyödyntämisen lisääminen sekä rakentamisen jätteiden lajittelun ja kierrätyksen tehostaminen. Vuonna 2010 valmisteltiin myös uutta jätelakia. Tässä ohjelmassa huomioidaan lain keskeiset uudistukset kuten kunnan jätehuollon järjestämisvastuuseen ja tuottajavastuuseen liittyvät muutokset. Vuonna 2010 vietiin lisäksi aktiivisesti eteenpäin Jätekukon osakaskuntien yhteislautakuntahanketta, jonka myötä jätehuollon järjestämisen viranomaistehtävät on siirretty hoidettavaksi alueellisessa jätelautakunnassa vuoden 2011 alusta alkaen. Osakaskuntien jätepoliittinen ohjelma on voimassa vuoteen 2015 tai siihen asti kun seuraava jätepoliittinen ohjelma tulee voimaan. 5
6 2 TAUSTAA Suomen Kuntaliitto suosittelee, että kunnissa laaditaan jätepoliittinen ohjelma, jossa määritellään kunnan tai jäteyhtiön osakaskuntien jätehuoltopoliittiset linjaukset. Kuntaliiton mukaan jätehuoltopolitiikan määrittely selkeäksi ohjelmaksi on erityisen tärkeää silloin, kun palvelutehtävien toteutus on siirretty useamman kunnan yhteiselle organisaatiolle. Ympäristöministeriön mukaan kuntien on huolehdittava myös jätestrategioiden päivittämisestä määräajoin. Vuonna 2005 laaditussa Jätekukon osakaskuntien jätestrategian yhteisessä osassa esitettiin, että strategian tavoite- ja toimenpideosio päivitetään vuonna Jätestrategian päivitys päätettiin nimetä jätepoliittiseksi ohjelmaksi noudattaen useissa vastaavanlaisissa hankkeissa valittua linjaa. Nimen todettiin myös vastaavan paremmin raportin sisältöä eli osakaskuntien yhteisten jätehuoltopoliittisten linjausten määrittelyä kaudelle Ensimmäisen jätestrategian laatimisen jälkeen on tapahtunut muutoksia niin jätehuollon toimintaympäristössä kuin kuntien jäteyhtiön toiminta-alueessakin. Yhtiön toiminta-alue ulottuu neljän maakunnan, Pohjois-Savon, Etelä-Savon, Pohjois-Karjalan ja Keski-Suomen, alueelle. Osakaskuntia on yhteensä 18 ja toimialueen asukasluku noin (liite 1). Jätestrategian ensimmäisellä kaudella osakkaiksi tulivat Pielisen Karjalan kunnista Juuka, Lieksa, Nurmes ja Valtimo vuonna Uusien kuntien mukaantulossa kesken strategiakauden on ollut haasteensa sekä uusille osakaskunnille että jäteyhtiölle. Niissä Pielisen Karjalan osakaskunnissa, joissa oli aiemmin sopimusperusteinen jätteenkuljetus, on keskustelua herättänyt etenkin siirtyminen kunnan järjestämään jätteenkuljetukseen. Myös jäteyhtiön toimialueen yhdenmukaisten, säännöllisten jäteastioiden tyhjennysvälien käyttöönotto on aiheuttanut tyytymättömyyttä. Osakaskuntien kunnalliset jätehuoltomääräykset päivitettiin vuonna 2006, jolloin määräykset yhtenäistettiin samansisältöisiksi jäteyhtiön toimintaan vaikuttavilta osin sekä vuonna Myös jätetaksan rakennetta uudistettiin vuosina 2007 ja 2008 ottamalla käyttöön asuinhuoneistokohtainen jätehuollon perusmaksu 4. Siirtyminen kaksiosaiseen taksarakenteeseen on parantanut jätemaksujen läpinäkyvyyttä ja alentanut jäteastioiden tyhjennyshintaa. Jätepoliittisen ohjelman valmisteluvaiheessa tehdyn asiakaskyselyn mukaan yli 70 % vakituisista ja vapaa-ajanasukkaista pitää hyvänä sitä, että muun muassa kotitalouksien ekopiste- ja ongelmajätepalvelu rahoitetaan kaikilta tasapuolisesti perittävällä perusmaksulla. Jätekukon osakaskunnat ovat määritelleet jätehuollon palvelutason 5 kaudelle Palvelutaso-asiakirjassa esitetään kuntien tarjoama yhteinen jätehuollon palveluiden vähimmäistaso. Kuntien jätestrategiassa asetettiin tavoitteeksi jatkaa palvelutason määrittelyä ja palvelutaso päivitetään vuonna 2011 tässä ohjelmassa tehtyjen linjausten perusteella. 4 perusmaksu on asuinhuoneistokohtainen vuosimaksu. Perusmaksun perusosalla rahoitetaan mm. ekopisteet ja ongelmajätehuolto. Perusmaksun kuntaosalla kunnat rahoittavat yhteistä jätelautakuntaa ja osalla kunnista kuntaosaan sisältyy lisäksi vanhojen kaatopaikkojen jälkihoidon kustannuksia. Perusosa sekä jätelautakunnan kustannukset ovat kaikissa kunnissa samansuuruiset. 5 jätehuollon palvelutaso määrittää kuntien tarjoamien jätehuollon palveluiden vähimmäistason. Palvelutaso koostuu palvelujen eri tekijöistä, joita ovat esimerkiksi palvelujen sijainti, käytön miellyttävyys ja keräyspisteiden saavutettavuus. 6
7 Vuonna 2006 hyväksytyssä palvelutasossa kiinteistökohtaisen keräyksen kuljetusalue jaettiin perusnoutoalueeseen 6 ja sen ulkopuolisiin alueisiin. Kuntien määrittelemän perusnoutoaluerajauksen tavoitteena on jätekuljetusten logistiikan tehostaminen ja ympäristökuormituksen vähentäminen, kun keräyspaikkojen sijaintia ohjataan taksapolitiikalla hyväkuntoisten teiden varsille. Lainsäädäntöön liittyvät muutokset sekä viimeaikaiset kehityshankkeet on esitetty luvussa 5. 6 kunnan erillisellä päätöksellä jätekuljetusalueesta on rajattu ns. perusnoutoalue eli tiet, joilla jätteiden keräys- ja kuljetusolosuhteet ovat tavanomaiset. Perusnoutoalueeseen kuuluvat taajamien kadut ja tiet, kaikki päätiet sekä kaikki Liikenneviraston ylläpitämät yleiset tiet (seudulliset ja paikalliset päätiet). Lisäksi perusnoutoalueeseen kuuluvat kunnan päättämät hyväkuntoiset yksityistiet tietyin rajauksin. Perusnoutoalueen ulkopuolelle kunta on rajannut normaalia hankalammat kuljetusalueet (ns. perusnoutoalueen ulkopuolinen alue), johon poikettaessa peritään jäteastian tyhjennyshinnan lisäksi jätetaksan mukainen reittipoikkeamamaksu. 7
8 3 JÄTEPOLIITTISEN OHJELMAN LAADINTAPROSESSI 3.1 Hankkeen eteneminen ja työnohjaus Jätestrategian päivityshankkeen käynnistämisestä päätettiin jätehuollon neuvottelukunnan 7 kokouksessa maaliskuussa Kuntien yhteisen jätestrategian todettiin olleen hyvä työkalu jätehuollon koordinoinnissa ja sen koettiin tukeneen verkostoitumista. Syksyllä 2009 hankkeelle valittiin projektisihteeri ja pidettiin teemapäivä, jossa tarkasteltiin hankkeen lähtökohtia ja laadittiin alustava työsuunnitelma. Ohjelmaa valmisteltiin huhtikuuhun 2010, jonka jälkeen pidettiin alueelliset palaverit tavoitteiden määrittelemiseksi kaudelle Toimenpiteitä kehittämistavoitteiden saavuttamiseksi työstettiin osakaskuntien jätehuollon viranomaisille sekä jäteyhtiön ja ELY-keskusten edustajille järjestetyssä seminaaripäivässä syksyllä Ohjelmaluonnos valmistui loppuvuodesta ja luonnoksesta annettujen lausuntojen perusteella muokattu ehdotus hyväksyttiin osakaskuntien valtuustoissa keväällä Ohjelman laadinnan ohjaus tapahtui jätehuollon neuvottelukunnan, ohjausryhmän ja hankkeen työryhmän kautta (liitteet 2 ja 3). Neuvottelukunta on osakaskuntien ja yhtiön välinen keskustelufoorumi, jossa on vähintään yksi edustaja jokaisesta osakaskunnasta. Neuvottelukunnan kokouksiin kutsutaan myös yhtiön toimialueen ELY keskusten edustajat. Neuvottelukunta kokoontui hankkeen aikana kolme kertaa. Kokouksen ajankohta Syksy 2009 Kevät 2010 Syksy 2010 Käsiteltävä aihe Hankkeen lähtökohdat, alustava aikataulu ja työryhmän kokoonpano Asiakaskyselyn tulokset ja hankkeen eteneminen Ohjelmaluonnoksen esittely Taulukko 1. Hankkeen käsittely jätehuollon neuvottelukunnan kokouksissa v Hanke rahoitettiin kokonaisuudessaan jätehuollon perusmaksun perusosalla. Perusosa on kaikissa osakaskunnissa samansuuruinen. Ohjelman laatiminen oli noin puolentoista vuoden ajan kestävä projekti. 7 jätehuollon neuvottelukunta on kuntien ja jäteyhtiön välinen keskustelufoorumi, joka koostuu osakaskuntien nimittämistä edustajista sekä jäteyhtiön ja toimialueen ELY-keskusten edustajista. Neuvottelukunnan alaisuudessa on työryhmiä, joissa tehdään tiiviimpää asiakohtaista valmistelutyötä. Neuvottelukunnalla ja työryhmillä ei ole juridista päätösvaltaa. 8
9 3.2 Vuorovaikutus ja hankkeesta tiedottaminen Kuntaliiton mukaan kuntien jätestrategioiden laadinnassa on turvattava riittävät osallistumismahdollisuudet kaikille keskeisille tahoille kuten asukkaille, yhteisöille sekä alueella toimiville yrityksille ja jätehuoltopalvelujen tarjoajille, joita strategiassa tehtävät ratkaisut koskevat. Kuntien yhteisessä jätepoliittisessa ohjelmassa osallistumismahdollisuudet on turvattu aktiivisella tiedottamisella hankkeesta sekä tarjoamalla asukkaille ja eri sidosryhmille mahdollisuuden mielipiteen antamiseen niin ohjelman valmistelu- kuin luonnosvaiheessakin. Jätepoliittisen ohjelman valmistelu aloitettiin syyskuussa 2009 kuulemalla osakaskuntien jätehuoltoja ympäristönsuojeluviranomaisia tärkeimmistä jätestrategian päivityksessä käsiteltävistä asiakokonaisuuksista. Viranomaisille lähetettiin sähköpostitse kysely, jossa he arvioivat jätestrategiassa esitettyjen kehittämiskohteiden ajankohtaisuutta ja tarvetta edelleenkehittämiselle. Jätehuollon kehittämiskohteita kartoitettiin kevään 2010 aikana kuulemalla toimialueen asukkaita, luottamushenkilöitä ja eri sidosryhmien edustajia. Vakituisilta ja vapaa-ajan asukkailta tiedusteltiin tyytyväisyyttä kunnallisiin jätehuollon palveluihin Jätekukon toimialueella sekä näkemyksiä ja toiveita jätehuollon kehittämisestä tulevaisuudessa (liite 4). Kyselyjä postitettiin 200 kappaletta/kunta ja määrä suhteutettiin kunnan sisällä jätehuollon liittymistapaan. Kyselyn tuloksia ei painotettu kuntien asukasmäärillä, minkä vuoksi on mahdollista, että tuloksissa korostuvat aktiivisesti vastanneiden pienten osakaskuntien näkemykset. Kaikilla kiinnostuneilla oli lisäksi mahdollisuus vastata kyselyyn sähköisesti Jätekukon ja osakaskuntien www-sivujen kautta. Jätekukon osakaskuntien luottamushenkilöille (kunnanvaltuuston, kunnanhallituksen, teknisen lautakunnan ja ympäristölautakunnan jäsenet) lähettiin kysely, jossa kartoitettiin näkemyksiä muun muassa kuntalaisille tarjottavien palveluiden tasosta ja riittävyydestä, jätteiden keräyksestä ja käsittelystä sekä jätetaksasta ja jätehuollon omistajaohjauksesta. Luottamushenkilöiltä kysyttiin myös näiden asiakokonaisuuksien kehittämiseen tähtääviä ideoita ja ajatuksia. Asukkaiden ja luottamushenkilöiden lisäksi näkemyksiä jätehuollon nykytilasta ja kehittämistarpeista tiedusteltiin sähköpostitse useilta erityyppisiltä yrityksiltä, yhdistyksiltä, järjestöiltä ja viranomaisilta (liite 5). Kyselyn lisäksi haastateltiin viittä ja lähestyttiin vapaamuotoisella sähköpostihaastattelulla seitsemää työryhmän valitsemaa sidosryhmän edustajaa. Kuultu taho Ajankohta Lähetettyjen kyselyjen määrä Vastausten määrä Vastausprosentti Osakaskuntien viranomaiset syyskuu Asukkaat, postikysely helmi-maaliskuu % Asukkaat, sähköinen kysely helmi-maaliskuu Luottamushenkilöt maalis-huhtikuu 2010 n % Sidosryhmien edustajat maalis-huhtikuu 2010 n % Taulukko 2. Ohjelman valmisteluvaiheen kuuleminen 9
10 Valmisteluvaiheen kuulemisessa nousivat esille hyvin pitkälti samat teemat riippumatta kuultavasta tahosta. Näitä teemoja olivat jätteiden synnyn ehkäisyyn panostaminen ja lajitteluun kannustaminen uudelleenkäytön ja kierrätyksen edistäminen etenkin rakennusjätteiden osalta biojätteiden lajittelun tehostaminen ja uusien keräys- ja käsittelymahdollisuuksien kehittäminen haja-asutuksen lietteiden keräyksen ja käsittelyn parantaminen neuvonnan ja valistuksen lisääminen ja oikea kohdentaminen jätteen energiahyötykäytön edistäminen muovien ohjaaminen pois jätepenkasta jäteasemien aukioloaikojen lisääminen ja vaarallisten jätteiden (ent. ongelmajätteet) vastaanottopisteiden saavutettavuuden parantaminen aluekeräyspisteiden ja ekopisteiden sijainnin ja siisteyden parantaminen Ohjelman valmisteluvaiheen kuulemisaineiston keräämisen jälkeen huhtikuussa 2010 jokainen työryhmän jäsen piti edustamallaan alueella (Sisä-Savo, Koillis-Savo ja Siilinjärvi Maaninka alue, Pielisen Karjala, Kuopio ja Pieksämäki) alueellisen palaverin, johon kutsuttiin alueen kuntien jätehuolto- ja ympäristönsuojeluviranomaiset sekä teknisen lautakunnan ja ympäristölautakunnan puheenjohtajat ja varapuheenjohtajat. Palavereissa oli edustettuina 18 osakaskuntaa. Aluepalaverien tavoitteena oli määrittää kuulemisaineiston ja osallistujien näkemysten perusteella kunkin alueen jätehuollon kehittämistarpeet ja työstää niistä kehittämistavoitteita kaudelle Tarkoituksena oli myös tutustuttaa lautakuntien puheenjohtajat jätepoliittisen ohjelmaan jo valmisteluvaiheessa. Tavoitteiden asettamisen jälkeen syyskuussa 2010 pidettiin kaikkien toimialueen kuntien yhteinen seminaari, jossa työstettiin toimenpiteitä asetettujen kehittämistavoitteiden saavuttamiseksi. Seminaariin kutsuttiin osakaskuntien jätehuollon ja ympäristönsuojelun viranomaiset sekä jäteyhtiön ja toimialueen ELY-keskusten edustajat. Seminaarissa oli edustettuna 12 osakaskuntaa. Jätehuollon neuvottelukunta käsitteli ohjelmaluonnoksen ja lähetti sen kuntiin lausunnoille syyskuussa Lausuntoa pyydettiin myös kuntien jäteyhtiöltä sekä useilta eri sidosryhmiltä, joiden toimintaan ohjelman nähtiin voivan vaikuttaa (liite 6). Luonnos pidettiin lisäksi nähtävillä kunnissa sekä Kuopion kaupungin internetsivuilla. Luonnoksesta annettiin 22 lausuntoa. Hankkeesta tiedotettiin maakunta- ja paikallislehdissä kolme kertaa. Helmikuussa 2010 tiedotettiin hankkeen käynnistymisestä ja asiakaskyselystä, lokakuussa luonnoksen nähtävillä olosta ja keväällä 2011 ohjelman valmistumisesta. Lisäksi Jätekukon ja kuntien internetsivuilla kerrottiin ohjelman etenemisestä. 10
11 4 ENSIMMÄISEN KAUDEN TAVOITTEIDEN TOTEUTUMINEN Kuntien jätestrategian kauden tärkeimpiä kehittämiskohteita olivat jätteiden synnyn ehkäisy, palvelutason määrittely ja palveluverkoston täydentäminen, läpinäkyvien ja kannustavien taksojen laadinta, tiedotus- ja neuvontapalvelujen kehittäminen sekä yhteisten pelisääntöjen ja käytäntöjen tarkentaminen. Kaudelle määriteltiin 14 kriittistä menestystekijää, joista jokaiselle asetettiin tavoitteet ja toimenpiteet vastuineen ja aikatauluineen. Tavoitteiden toteutumista on arvioitu VALMI työryhmässä vuosina 2007 ja 2010, ja tavoitteiden on todettu toteutuneen pääosin (liite 7). Kehittämistavoitteet, jotka eivät ole toteutuneet, mutta ovat edelleen ajankohtaisia, on huomioitu vuoteen 2015 ulottuvia kehittämiskohteita määriteltäessä. Esimerkkejä toteutuneista tavoitteista: Hyötyjätekeräystä on laajennettu ja kompostointia edistetty jätestrategiassa esitetyn mukaisesti => kompostointiin kannustamista tulee jatkaa ja sen toteutumista jätehuoltomääräysten mukaisesti valvoa. Hyötyjätteiden osalta etenkin biohajoavien jätteiden ohjaaminen pois jätetäytöstä vaatii yhä toimenpiteitä Kuntien välistä yhteistyötä on tiivistetty Jätekukko Oy:n hallituksessa, neuvottelukunnassa ja sen alaisissa työryhmissä => toimivaa yhteistyötä on ylläpidettävä ja kehitettävä myös jatkossa Perusmaksun käyttöönotto on selkeyttänyt taksarakennetta ja lisäksi maksuttomilla hyötyjätejakeilla ja porrastetulla perusmaksulla on lisätty taksan kannustavuutta Tiedotus- ja neuvontapalveluja koskevat tavoitteet ja toimenpiteet ovat toteutuneet lähes täysin => jatkossa on kiinnitettävä huomiota etenkin tiedotuksen ja neuvonnan yhteistyön tiivistämiseen eri toimijoiden välillä. Esimerkkejä toteutumattomista tai vain osittain toteutuneista tavoitteista: Jätteiden synnyn ehkäisy on osoittautunut haasteelliseksi. Jäteyhtiössä ja kunnissa on tehty vaihtelevasti yksittäisiä toimenpiteitä, mutta asia vaatii edistyäkseen sitoutumista ja yhteistyötä Jätteiden energiahyödyntäminen ei ole edennyt strategian mukaisesti eikä pysyvää laitosratkaisua ole vielä olemassa. Tavoitteesta on jääty mm. siksi, että tarvittavan laitoskapasiteetin rakentaminen on edennyt valtakunnallisesti odotettua hitaammin. Sopivaa energiahyödyntämisen toimintamallia on haettu yhteistyössä lähialueiden jätehuoltoyhtiöiden kanssa Yritysten toimivan jätehuollon edistämiseen liittyvät tavoitteet ovat olleet hankalia toteuttaa johtuen vuonna 2007 voimaan tulleesta jätelain muutoksesta, jonka mukaan kunnan vastuulle kuuluvat vain asumisessa syntyvät ja niihin ominaisuudeltaan, koostumukseltaan ja määrältään rinnastettavat julkisen toiminnan jätteet. Kunnalla on oikeus kantaa järjestämästään jätehuollosta ja siihen liittyvistä tehtävistä sille aiheutuvien kustannusten kattamiseksi jätemaksua eikä jätemaksujen tuotolla saa subventoida sitä palvelua, jonka jäteyhtiö tarjoaa markkinoille. Elinkeinotoiminnan jätehuoltoa on käsitelty tarkemmin luvussa
12 5 JÄTEHUOLLON NYKYTILA 5.1 Toimintaympäristö EU:n jätedirektiivi (2008/98/EY) julkistettiin vuoden 2008 lopussa ja se tuli saattaa voimaan kansallisessa lainsäädännössä mennessä. Direktiivin tavoitteena on edistää jätteiden synnyn ehkäisyä, uudelleenkäyttöä ja kierrätystä sekä yksinkertaistaa nykyistä EU:n jätesääntelyä. Direktiivillä vahvistetaan uusi viisiportainen jätehierarkia eli etusijajärjestys, jonka mukaan jätepolitiikassa on noudatettava seuraavaa tärkeysjärjestystä: jätteen synnyn ehkäisy, valmistelu uudelleenkäyttöön, kierrätys, muu hyödyntäminen, loppukäsittely. Velvollisuus noudattaa etusijajärjestystä kohdistuu kaikkeen toimintaan. Direktiivi selventää myös jätteen määritelmää säätäen arviointiperusteista, joiden mukaan voidaan päättää, milloin jäte lakkaa olemasta jätettä tai tietty materiaali voidaan katsoa sivutuotteeksi. Direktiivi saatetaan Suomessa voimaan jätelainsäädännön kokonaisuudistuksella, jonka tavoitteena on ajanmukaistaa alan lainsäädäntö vastaamaan nykyisiä jäte- ja ympäristöpolitiikan painotuksia ja EU-lainsäädännön vaatimuksia. Hallitus antoi ehdotuksensa jätelaiksi Ehdotuksessa esitetyt muutokset yhdyskuntajätteiden sekä tuottajavastuulle kuuluvien jätteiden jätehuollon järjestämiseen liittyviin vastuisiin ja velvollisuuksiin on esitetty luvussa 5.2. Kunnat voivat antaa jätelain nojalla paikallisia yleisiä määräyksiä jätehuollon järjestämiseen liittyen. Kunnallisilla jätehuoltomääräyksillä jätehuollon käytännön järjestelyt sovitetaan paikallisiin olosuhteisiin. Kunnallisia jätehuoltomääräyksiä voidaan antaa muun muassa jätteen keräyksestä, lajittelusta ja käsittelystä, terveys- tai ympäristövaaran tai -haitan ehkäisemiseksi tarvittavista toimista sekä jätehuollon valvonnasta. Jätekukon osakassopimuksen mukaan jätehuoltomääräysten tulee olla jäteyhtiön toimintaan vaikuttavilta osin samansisältöiset kaikissa osakaskunnissa. Valtioneuvoston päätöksellä kaatopaikoista (861/1997) on pantu täytäntöön kaatopaikoista annettu EU:n direktiivi (1993/31/EY). Päätöksen mukaan kaatopaikoille ei saa alkaen sijoittaa sellaista asumisessa syntynyttä jätettä sekä ominaisuudeltaan ja koostumukseltaan siihen rinnastettavaa teollisuus-, palvelu tai muussa toiminnassa syntynyttä jätettä (yhdyskuntajäte), josta suurinta osaa sen biohajoavasta osasta ei ole kerätty talteen erillään muusta jätteestä hyödyntämistä varten. Kaatopaikkadirektiivi velvoittaa jäsenvaltiot laatimaan kansallisen strategian kaatopaikoille sijoitettavan biohajoavan jätteen määrän vähentämiseksi. Vuonna 2004 hyväksytyn kansallisen biojätestrategian tavoitteena on kaatopaikkojen kasvihuonepäästöjen ja muiden ympäristö- ja terveyshaittojen vähentäminen sekä biohajoavan jätteen kierrätyksen ja hyödyntämisen edistäminen. Strategian mukaan biohajoavaa yhdyskuntajätettä saa sijoittaa kaatopaikalle vuonna 2016 enintään 35 % laskettuna vuonna 1994 tuotetun biohajoavan jätteen kokonaismäärästä. Ympäristöministeriön asettama työryhmä on esittänyt keväällä 2010 biohajoavan jätteen kaatopaikkakieltoa. Muita työryhmän esittämiä keskeisiä keinoja biohajoavan jätteen hyödyntämiseksi ovat materiaalikierrätykseen soveltamattoman jätteen energiakäytön mahdollisuuksien parantaminen sekä pakkausmateriaalien tehokkaampi hyödyntäminen. Jätteen loppusijoittamista tulee vähentämään myös jäteverolain uudistukseen sisältyvä jäteveron korotus, jolloin jätteen kierrättämisen ja hyödyntämisen kannattavuus paranee loppusijoittamiseen nähden. 12
13 Jätteistä aiheutuvia ympäristöhaittoja sääntelee edellä mainittujen säädösten lisäksi keskeisesti myös ympäristönsuojelulaki ja -asetus. Jätelaki edellyttää valtakunnallisen ja alueellisten jätesuunnitelmien laatimista lain tavoitteiden toteuttamiseksi ja säännösten täytäntöönpanon edistämiseksi. Suunnitelmissa on esitettävä arvio jätteen määrän ja haitallisuuden vähentämisestä sekä jätehuollon nykytilasta, näitä koskevat tavoitteet ja toimet tavoitteiden saavuttamiseksi. Valtakunnallinen jätesuunnitelma vuoteen 2016 hyväksyttiin syyskuussa Kahdeksan päämäärän alle jaotelluilla tavoitteilla ja ohjauskeinoilla pyritään ehkäisemään jätteiden syntyä parantamalla materiaalitehokkuutta, tehostamaan kierrätystä, vähentämään jätehuollon terveys- ja ympäristöhaittoja, kehittämään jätehuollon organisointia ja jätealan osaamista sekä edistämään jätteiden kansainvälisten siirtojen hallintaa. Valtakunnallinen jätesuunnitelma vuoteen 2016 sisältää myös jätedirektiivin edellyttämän kansallisen jätteiden synnyn ehkäisyn suunnitelman. Valtakunnallinen jätesuunnitelma ohjaa alueellisten jätesuunnitelmien valmistelua. Alueellisten jätesuunnitelmien tavoitteena on tuoda valtakunnallisessa jätesuunnitelmassa asetetut tavoitteet konkreettiselle tasolle huomioiden maakuntien erityispiirteet. Itä-Suomen jätesuunnitelma vuoteen 2016 hyväksyttiin joulukuussa 2009 ja se laadittiin Pohjois-Savon, Pohjois-Karjalan ja Etelä-Savon ELYkeskusten yhteistyönä. Itä-Suomen jätesuunnitelmassa keskitytään neljään, yleisen kuulemisen perusteella valittuun painopistealueeseen. Tavoitteena on lisätä jätteiden energiahyötykäyttöä, kehittää biohajoavien jätteiden käsittelyä ja haja-asutus-alueiden jätehuoltoa sekä edistää rakentamisen jätteiden hyödyntämistä. Painopistealueiden yhteisenä tavoitteena on jätehuollon ilmastovaikutusten vähentäminen, terveys- ja ympäristöhaittojen minimoiminen sekä materiaalitehokkuuden kehittäminen. Keski-Suomen jätesuunnitelma vuoteen 2016 hyväksyttiin helmikuussa Suunnittelualueeseen kuuluu Jätekukon osakaskunnista Konnevesi. Keski-Suomen jätesuunnitelmalla haetaan ratkaisua erityisesti jätteiden kaatopaikkakäsittelyn vähentämiseen etenkin biohajoavan jätteen osalta, yhdyskuntalietteiden käsittelytason nostamiseen, jätteiden energiahyödyntämisen edistämiseen, rakentamisen materiaalitehokkuuden, rakentamisen jätteiden ja tuhkan hyödyntämisen lisäämiseen sekä laitosmaisen jätteenkäsittelyn edistämiseen. Myös kuntien omissa ohjelmissa ja strategioissa, kuten ympäristöohjelmissa, on esitetty jätehuoltoa koskevia tavoitteita ja toimenpiteitä. 13
14 5.2 Tehtävien järjestäminen ja jätehuoltoyhteistyö Kunnan vastuulle kuuluva jätehuolto Vuoden 2007 jätelain muutoksen (Jätelaki 1072/1993, muutos 411/2007) jälkeen kunta on vastannut yksinomaan asumisessa syntyvästä ja siihen rinnastettavasta julkisessa hallinto- ja palvelutoiminnassa syntyvästä jätteestä. Ehdotuksessa jätelaiksi ( ) kunnan vastuulle esitetään kuuluvaksi 1. asumisessa syntyvä jäte 2. valtion, kuntien, seurakuntien sekä muiden julkisoikeudellisten yhteisöjen ja yhdistysten hallinto- ja palvelutoiminnassa syntyvä yhdyskuntajäte 3. terveys- ja sosiaalipalveluissa ja koulutustoiminnassa syntyvä yhdyskuntajäte 4. liikehuoneistossa syntyvä yhdyskuntajäte, joka kerätään yhdessä samalla kiinteistöllä syntyvän 1 3 kohdassa tarkoitetun jätteen kanssa ja jonka määrä on vähäinen kiinteistöllä syntyvän yhdyskuntajätteen kokonaismäärään verrattuna 5. muu yhdyskuntajäte, joka kerätään yhdessä 1 4 kohdassa tarkoitetun jätteen kanssa samassa alueellisessa putkikeräys- tai muussa vastaavassa keräysjärjestelmässä Tämän lisäksi kunnan on järjestettävä asumisessa syntyvän vaarallisen jätteen vastaanotto ja käsittely. Maatalouksien osalta vaarallisen jätteen vastaanotto jää kunnan vastuun ulkopuolelle. Kunnan lakisääteiset jätehuollon järjestämistehtävät voidaan jakaa palvelutehtäviin ja viranomaistehtäviin. Näiden lisäksi kuntien ympäristönsuojeluviranomaisille kuuluvat jätehuollon valvontatehtävät. Kunnat ovat perustaneet lakisääteisiä jätehuoltopalveluja varten alueellisen jätehuoltoyhtiön Jätekukko Oy:n, joka järjestää alueellaan kunnan vastuulle kuuluvan jätteen kuljetuksen, käsittelyn, hyödyntämisen ja loppusijoituksen sekä muut osakassopimuksessa sovitut tehtävät kuten jäteneuvonnan ja tiedotuksen. Jäteyhtiö tarjoaa jätehuoltopalveluja myös elinkeinotoiminnalle lähinnä jätteen vastaanottoon ja käsittelyyn liittyen. Kunnat ovat palvelun tilaajia ja ohjaavat omistamaansa jäteyhtiötä. Omistajaohjauksessa on oleellista toimiva yhteistyö toimeenpanevien ja ohjaavien yksiköiden välillä, mikä edellyttää vuoropuhelua ja kaikkien toimijoiden tietoisuutta toiminnan päämääristä. Tärkeä osa omistajaohjausta on osakaskuntien yhteistyössä laatima kuntien jätepoliittinen ohjelma, jossa määritellään omistajien yhteinen tahtotila toiminnan tavoitteista ja kehittämisestä. Kun kunnilla on yhteinen jätepoliittinen näkemys, on jäteyhtiön helppo toimia näkemyksen mukaisesti. Myös peruskunnille kuuluu tiettyjä jätehuollon palvelutehtäviä, joita ei ole annettu jäteyhtiön hoidettavaksi. Näitä tehtäviä ovat muun muassa vanhojen kaatopaikkojen hoito sekä ylijäämämaiden, puutarhajätteiden ja kantojen vastaanotto. Viranomaistehtäviä ei voida antaa jäteyhtiön hoidettavaksi, vaan jätehuoltoon liittyvä viranomaispäätöksenteko on hoidettava kunnassa. Jätekukon osakaskunnat ovat huolehtineet itse viranomaistehtävien hoidosta, mutta kunnilla on mahdollisuus tehdä yhteistyötä tehtävien hoitamisessa esimerkiksi yhteisen lautakunnan kautta. Viranomaistehtävien hoitoa varten on perustettu alueellinen jätelautakunta, jonka toiminta käynnistyi vuoden 2011 alusta alkaen. Kunnat ja jäteyhtiö tekevät yhteistyötä säännöllisesti kokoontuvissa jätehuollon neuvottelukunnassa ja sen alaisissa työryhmissä, jotka toimivat yhteisinä keskustelufoorumeina ja mahdollistavat kaikkien osakaskuntien osallistumisen jätehuollon suunnitteluun. Tiedonkulkua yhtiön ja kuntien välillä on 14
15 parannettu ja selkeytetty myös sähköisesti muun muassa luomalla jäteyhtiön sisäiseen viestintään tarkoitettuun lähiverkkoon oma toimintaympäristö kunnan viranomaisille, tarjoamalla viranomaisille mahdollisuuden tarkastella jäterekisterin tietoja ja välittämällä säännöllisesti ajankohtaista tietoa kuntien yhteyshenkilöille sähköisellä uutiskirjeellä. Jäteyhtiö tekee lisäksi aktiivista yhteistyötä muiden jätelaitosten, yhdistysten ja yritysten sekä viranomaisten kanssa. Jätelautakunnan yhteistyö peruskuntien ja jäteyhtiön kanssa määritellään myöhemmin laadittavassa yhteistyöstrategiassa Tuottajan vastuulle kuuluva jätehuolto Tuottajavastuujärjestelmällä tarkoitetaan tuottajan tai maahantuojan velvollisuutta huolehtia markkinoille myymiensä tuotteiden ja niistä syntyvän jätteen uudelleenkäytöstä, hyödyntämisestä ja muusta jätehuollosta sekä vastata näistä aiheutuvista kustannuksista. Tuottajavastuun tarkoituksena on sisällyttää uuden tuotteen hintaan sen koko elinkaaren aiheuttamat kustannukset. Tuottajavastuujätteiden jätehuollosta huolehtii tuottajayhteisö. Tuottajavastuun piiriin kuuluvat moottorikäyttöisen ja muun ajoneuvon tai laitteen renkaat ja niiden tuottajat; sanomalehdet, aikakauslehdet, toimistopaperit ja muut niihin rinnastettavat paperituotteet ja niiden tuottajat; pakkaukset ja niiden tuottajat; henkilöautot, pakettiautot ja niihin rinnastettavat muut ajoneuvot ja niiden tuottajat; sähkö- ja elektroniikkalaitteet ja niiden tuottajat sekä paristot ja akut ja niiden tuottajat. Pakkaukset ovat kuuluneet osittaisen tuottajavastuun piiriin, jolloin kunnat ovat vastanneet siitä osasta yhdyskuntajätteenä syntyvää pakkausjätettä, jota tuottaja ei ole ottanut vastuulleen. Ehdotuksessa jätelaiksi esitetään pakkausjätteen osalta täyttä tuottajavastuuta. Pakkausalat, joita tuottajavastuu koskee, on aaltopahvi, teollisuuskuitu, kuluttajakuitu, nestepakkauskartonki, muovi, lasi, metalli, pantilliset juomapakkaukset ja puu Elinkeinotoiminnan jätehuolto Elinkeinotoiminnan jätteet kuuluvat jätteen haltijan järjestämisvelvollisuuden piiriin. Kunta voi ottaa myös elinkeinotoiminnan jätteitä järjestämäänsä kuljetukseen, käsiteltäväkseen tai hyödynnettäväkseen jätteenhaltijan kanssa tehtävällä sopimuksella. Kunnalle on asetettu myös toissijainen vastuu elinkeinotoiminnan jätteistä, jos jätteenhaltija tätä muun palvelutarjonnan puutteen vuoksi pyytää ja jäte soveltuu kuljetettavaksi tai käsiteltäväksi kunnan jätehuoltojärjestelmässä. Tällä turvataan jätehuoltopalveluja elinkeinotoiminnan jätteen tuottajille silloin, kun yksityistä jätehuoltopalvelua ei tietyllä alueella ole kohtuullisesti saatavilla. 15
16 5.3 Jätteiden keräys, vastaanotto ja käsittely Jätelaki sekä kunnalliset jätehuoltomääräykset velvoittavat jätteen haltijoita liittymään järjestettyyn jätteenkuljetukseen. Taajamissa ja kuntien hyväksymillä perusnoutoalueilla jätehuoltoon liitytään joko kiinteistökohtaisella jäteastialla tai ns. kimppa-astialla. Muilla alueilla sijaitsevat kiinteistöt sekä vapaa-ajan käytössä olevat kiinteistöt voivat liittyä myös aluekeräyspisteisiin. Aluekeräyspisteet ovat jäteyhtiön ylläpitämiä keräyspaikkoja ja niiden käyttöoikeus on vain vuosimaksun maksaneilla kiinteistöillä. 15 % 37 % 48 % Kiinteistökohtainen jäteastia Osakkuus jätekimpassa Aluekeräyspisteen käyttäjä Kuva 1. Järjestettyyn jätteenkuljetukseen liittymistavat ja prosenttiosuudet vuonna 2009 Vähintään kymmenen asuinhuoneiston kiinteistöillä tulee olla erilliset keräysvälineet biojätteelle ja keräyskartongille. Lisäksi noin puolella vähintään kymmenen asuinhuoneiston kiinteistöistä on keräysvälineet keräyslasille ja pienmetallille. Alle kymmenen asuinhuoneiston kiinteistöiltä hyötyjätteet, biojätettä lukuun ottamatta, voidaan toimittaa ekopisteisiin, jäteasemille ja jätekeskukseen. Ekopisteet ovat jäteyhtiön ylläpitämiä hyötyjätteiden keräyspisteitä niille asuinkiinteistöille, joilla ei ole kiinteistökohtaista hyötyjätekeräystä. Pienkiinteistöille suositellaan biojätteen kiinteistökohtaista kompostointia ja noin 45 % omakotitaloista on ilmoittanut kompostoivansa biojätteet. Myös pienkiinteistöt voivat liittyä biojätteen erilliskeräykseen tietyin ehdoin. Jäteastiaan kokonsa tai määränsä vuoksi soveltumatonta jätettä, kuten metalli- ja sähköromua sekä rakennusjätettä, voi toimittaa paikallisille jäteasemille ja Kuopion jätekeskukselle. Jäteyhtiön toimialueella on 19 paikallista jäteasemaa. Kotitalouksissa syntyviä vaarallisten jätteiden pieneriä voi toimittaa vastaanottopisteille, joiden käyttöoikeus sisältyy perusmaksuun. Vaarallisia jätteitä vastaanotetaan 12 paikallisella jäteasemalla ja lisäksi keräysauto pysähtyy säännöllisesti yhdeksällä pysähdyspisteellä. Tuottajavastuun alaiset jätejakeet, kuten esimerkiksi paperi ja romurenkaat toimitetaan tuottajayhteisön järjestämiin vastaanottopisteisiin. 16
17 Jätelaji Kerätty määrä (t) sekajäte biojäte pahvi ja kartonki keräyslasi 482 pienmetalli 260 paperi ongelmajäte (vaarallinen jäte) 634 Taulukko 4. Vuonna 2009 Jätekukon toimialueelta kerätty jätemäärä Kaikki Jätekukon toiminta-alueelta kerättävä kunnan vastuulle kuuluva sekajäte 8 kuljetetaan Kuopion jätekeskukselle. Jätekeskuksella vastaanotetaan, käsitellään, välivarastoidaan ja loppusijoitetaan yhdyskuntajätettä 9. Jäteyhtiön toiminta-alueen jätteiden käsittely on keskitetty Kuopion jätekeskukseen. Kaikesta vastaanotetusta yhdyskuntajätteestä hyödynnettiin noin 26 % vuonna Jätettä on hyödynnetty pääosin materiaalina, koska Jätekukon toiminta-alueella tai lähialueilla ei ole jätteenpolttolaitosta. Kuopion jätekeskuksella sekajätteestä on jalostettu koneellisen käsittelyn avulla polttokelpoista energiajaetta, jota on toimitettu energiana hyödynnettäväksi. Vuonna 2009 energiahyödyntämiseen ohjatun yhdyskuntajätteen osuus oli noin 3 % kaikesta vastaanotetusta yhdyskuntajätteestä. Kunnan vastuulle kuuluvat myös asumisessa syntyvien saostus- ja umpikaivolietteiden kuljetus, käsittely ja hyödyntäminen. Kuntien tulee huolehtia, että niiden käsittelylle ja hyödyntämiselle on varattu riittävä kapasiteetti. Lietteiden kuljettaminen on tällä hetkellä jäteyhtiön omistajakuntien alueella sopimusperusteista. Jäteyhtiö ylläpitää kuntien puolesta keskitettyä asiakasrekisteriä, jossa oli vuoden 2010 elokuussa noin 5500 lietekaivoasiakasta kymmenestä osakaskunnasta. Rekisteriin on kerätty lisäksi kyselyjen avulla tietoa kiinteistöllä syntyvistä jätevesilietteistä ja niiden käsittelystä noin kiinteistön osalta (elokuu 2010). Asiakasrekisterin tiedot auttavat ohjaamaan lietteitä asianmukaiseen käsittelyyn, kun olemassa olevat lietekaivotiedot yhdistetään kaivojen tyhjennystietoihin. Voimassa olevien kunnallisten jätehuoltomääräysten sekä ns. hajajätevesiasetuksen (Valtioneuvoston asetus 542/2003 talousvesien käsittelystä vesihuoltolaitosten viemäriverkostojen ulkopuolisilla alueilla) mukaan umpi- ja saostussäiliöt on tyhjennettävä vähintään kerran vuodessa. Kunnat huolehtivat lisäksi ylijäämämaiden ja puutarhajätteiden vastaanotosta ja käsittelystä. Suuri osa rakennuskohteesta poistetuista maamassoista eli ylijäämämaista läjitetään maankaatopaikoille sekä näitä pienemmille läjitysalueille. Ylijäämämaita hyödynnetään maisemoinnissa ja meluvallien rakentamisessa, mutta etenkin savimassat läjitetään usein kaatopaikoille. Useassa kunnassa ongelmana on läjitysalueiden täyttyminen. Valtakunnalliseksi tavoitteeksi onkin asetettu ylijäämämaiden uusiokäytön tehostaminen ja kaatopaikoille läjitettävien maa-ainesmäärien vähentäminen. Puutarhajätteille suositellaan kiinteistökohtaista kompostointia, mutta ne voi 8 Sekajätettä on se osa yhdyskuntajätteestä, joka jää jäljelle, kun hyötyjätteet, ongelmajätteet ja erityisjätteet on lajiteltu erikseen. Sekajätteeseen kuuluvat materiaalit, jotka eivät sovellu mihinkään lajiteltavaan jakeeseen tai joista on liian työlästä erottaa eri jakeisiin kuuluvat osat. 9 yhdyskuntajäte on asumisessa syntyvä sekä laadultaan siihen rinnastettava hallinto-, palvelu- ja elinkeinotoiminnassa syntyvä jäte 17
18 toimittaa myös kunnan järjestämälle käsittelyalueelle. Maa-aineksia ja puutarhajätteitä otetaan vastaan myös Kuopion jätekeskuksella. Maaperää pidetään pilaantuneena, kun siihen joutuneet aineet voivat aiheuttaa haittaa ihmisen terveydelle ja luonnolle, vähentää ympäristön viihtyisyyttä ja käyttöarvoa tai loukata muuten yleistä tai yksityistä etua. Pilaantuneita maa-alueita on eniten paikkakunnilla, joilla on paljon teollisuutta, liikennettä, energiantuotantoa ja jätteiden käsittelyä. Kunnan pilaantuneen maan puhdistusvastuu voi perustua pilaamiseen, alueen hallintaan tai viimekätiseen vastuuseen. Pilaantuneen maa-alueen saneerauksesta vastaa viimekädessä kunta, jos aiheuttajaa tai alueen haltijaa ei voi velvoittaa alueen kunnostamiseen. Pilaantuneen maan käsittelytoiminnalle on oltava ympäristölupa. Jätekukon toimialueella pilaantuneita maita otetaan vastaan ja käsitellään Ekokem-Palvelu Oy:n teollisuusjätteen käsittelykeskuksessa Kuopion Sorsasalossa. Toimialueen ulkopuolella lähimmät vastaanotto- ja käsittelypaikat ovat Iisalmessa Peltomäen jätekeskuksessa, Varkaudessa Riikinnevan jätelaitoksella ja Outokummussa Jyrinharjun käsittelyalueella. 5.4 Jäteneuvonta Jäteneuvonta on kuntien lakisääteinen tehtävä, jonka tavoitteena on muun muassa luonnonvarojen käytön vähentäminen, loppukäsittelyyn päätyvän jätteen määrän ja haitallisuuden vähentäminen sekä ihmisten arvoihin, asenteisiin ja käyttäytymistottumuksiin vaikuttaminen. Jätelain ja jäteasetuksen mukaan neuvontavelvollisuus jäteasioissa on Suomen ympäristökeskuksella, ELYkeskuksilla ja kunnilla. Myös tuottajayhteisöille kuuluu tiedotus- ja neuvontatehtäviä. Kunnat voivat siirtää neuvontatehtävänsä jätehuoltoyhtiöille, jotka voivat edelleen ostaa neuvontapalvelun muilta ulkopuolisilta tahoilta. Jätekukko hoitaa kunnille lakisääteisesti kuuluvaa jätehuollon neuvontaa osakaskuntiensa puolesta. Yhtiössä suoraa asiakasneuvontaa tehdään puhelimitse, sähköpostitse, kirjeitse sekä erilaisissa tapahtumissa ja tilaisuuksissa. Ajantasaista tietoa tuotetaan nettisivuille, esitteisiin ja medialle. Yhtiö tekee tiivistä yhteistyötä useiden alueellisten (Martat, koulut, oppilaitokset) ja valtakunnallisten (JLY) toimijoiden kanssa. Vuosittain kampanjoidaan erilaisin teemoin. 5.5 Kehityshankkeet Viimeaikaisissa ja käynnissä olevissa, pääasiassa kuntien jäteyhtiön kehityshankkeissa painottuvat jätteiden hyödyntämisen tehostaminen ja ympäristökuormituksen vähentäminen sekä helppojen ja edullisten jätehuoltopalvelujen tarjoaminen toimialueen asukkaille. Jätteiden keräys ja kuljetus Saostus- ja umpikaivolieterekisteri: jäteyhtiön 12 osakaskuntaa on mukana yhteistyössä, jossa kuljetettujen jätevesilietteiden käsittelymaksu laskutetaan keskitetysti jätemaksujen yhteydessä. Osalla kuljettajilla on käytössään kännykät, joiden sovelluksen avulla tieto lietekaivon tyhjennyksestä siirtyy suoraan jätehuollon asiakasrekisteriin (2010) Jäteastioiden hankinta- ja ylläpitopalvelu: kotitalouksien ja julkisen hallinnon jäteastiat on siirretty jäteyhtiön hankinta- ja ylläpitovastuulle Kuopiossa vuoden 2010 alussa. Toimintamalli 18
19 laajeni Siilinjärvelle vuonna Muutoksen tavoitteena on tuottaa asiakkaille kustannussäästöjä ja kehittää kuljettajien toimintaympäristöä Yksityisteiden aluekeräyspisteet: yksityisteille tarjotaan liittymisvaihtoehtona aluekeräyspistettä, jonka käyttöoikeus on vain tiekunnan jäsenillä. Tiekunta vastaa paikan perustamisesta ja kunnossapidosta, jäteyhtiö vastaa riittävästä astiakapasiteetista ja tyhjennyksistä (2010) Jätteen käsittely ja hyödyntäminen Sekajätteen murskaus: Kuopion jätekeskuksella sekajätteestä jalostetaan koneellisen käsittelyn avulla polttokelpoista energiajaetta. Murskauksessa syntyvä ylite ohjataan polttoon ja hienoaines kompostoidaan ja hyödynnetään peittomateriaalina jätetäytössä Rakennusjätteen tehostettu lajittelu: Kuopion jätekeskuksella syntypaikkalajitellusta rakennusjätteestä erotellaan erillisessä lajittelupisteessä erilleen kierrätykseen soveltuvat jakeet sekä energiahyötykäyttöön soveltuva materiaali (mm. muovi ja pahvi). Vain hyödyntämiskelvottomat jakeet ohjataan jätepenkkaan (2010) Kiinteistökohtainen kompostointi: biojätteen lajittelumahdollisuuksien tehostamista selvitettiin tarjoamalla kotitalouksille käyttöön tyhjennettävät kompostorit välineineen, tehostettua neuvontaa ja kompostorin tyhjennyspalvelu. Tutkimukseen osallistuneissa talouksissa lajitteluaktiivisuus kasvoi ja lajittelu sujui keskimääräistä paremmin ( ) Selvitys ylijäämämaiden ja aurauslumien sijoittamisesta: Kuopiossa on tehty laaja selvitys ylijäämämaiden ja aurauslumien sijoittamisesta ja hyötykäytöstä. Ylijäämämaat ja läjitysalueiden tarve huomioidaan tällä hetkellä mm. kaavoitus- ja suunnitteluprosesseissa entistä paremmin. Hankkeessa kehitettyjä uusia toimintatapoja voidaan hyödyntää myös Kuopion ulkopuolisilla alueilla (2009) Pieksämäen biokaasulaitoksen esiselvitys: jäteyhtiö on mukana projektissa, jossa selvitetään Pieksämäelle sijoitettavan keskitetyn biokaasulaitoksen toteutettavuutta. Laitoksessa käsiteltäisiin Pieksämäen, Suonenjoen ja mahdollisesti Mikkelin jätevesilaitoksilla syntyvät lietteet, jäteyhtiön toimialueelta erilliskerättävät biojätteet sekä kaupan ja teollisuuden biojätteitä. Jo nyt on todettu, että laitoksen kannattavuuden edellytys on vähintään tonnin jätemäärä, joka saadaan em. jätteistä. Selvityksen loppuraportti valmistuu marrasjoulukuussa 2010 ( ) Pohjois-Karjalan liikennebiokaasuverkoston kehityshanke: jäteyhtiö on mukana Joensuun Seudun Jätehuolto Oy:n vetämässä liikennebiokaasun kehittämishankkeessa, jonka tavoitteena on liikennebiokaasun jakeluverkoston kehittäminen Pohjois-Karjalaan sekä tiedon tuottaminen liikenteen uusiutuvista energialähteistä. Mikäli liikennebiokaasun tuottaminen kaatopaikka- ja/tai mädätyslaitoksen biokaasusta todetaan kannattavaksi, voidaan tuloksia hyödyntää myös Jätekukon toimialueella ( ). 19
20 6 TAVOITTEITA JA TOIMENPITEITÄ KAUDELLE Kuntien jätepoliittisessa ohjelmassa määritellään kuusi tavoitetilaa, joilla toteutetaan vuoden 2015 visiota. Tavoitetilojen yhteisenä päämääränä on jätehuollon kehittäminen niin, että ehkäistään jätteen syntymistä, vähennetään haitallisia ympäristövaikutuksia, tehostetaan jätteiden hyötykäyttöä, tarjotaan asukkaille hyvä jätehuollon palvelutaso sekä selkeytetään jätehuollon eri toimijoiden työnjakoa ja vastuita. Tavoitetilat on jaoteltu kuuden asiakokonaisuuden alle: 1. Jätteiden synnyn ehkäisyn ja tuotteiden uudelleenkäytön edistäminen 2. Jätteiden tehokas hyödyntäminen 3. Ympäristövastuullisen toiminnan edistäminen jätehuollossa 4. Riittävä jätehuollon palvelutaso ja kattava palveluverkosto 5. Eri kohderyhmät tavoittava neuvonta, valistus ja tiedotus 6. Selkeät jätehuollon toimijoiden roolit ja toimiva yhteistyö Jokaista tavoitetilaa taustoitetaan ohjelman valmisteluvaiheen kuulemisaineistoon sekä lainsäädäntöön ja jätepoliittisiin tavoitteisiin liittyvillä tiedoilla. Kehittämiskohteet on valittu kuulemisaineiston sekä muissa suunnitelmissa ja ohjelmissa esitettyjen tavoitteiden perusteella. Valtakunnallisen jätesuunnitelman lisäksi tavoiteasettelua ovat ohjanneet etenkin alueelliset Itä- Suomen ja Keski-Suomen jätesuunnitelmat. Tavoitetilakuvaukset on pyritty rakentamaan niin, että ne noudattavat jätelain etusijajärjestystä. Etusijajärjestyksen mukaan kaikessa toiminnassa on ensisijaisesti vähennettävä syntyvän jätteen määrää ja haitallisuutta. Jos jätettä syntyy, se on valmisteltava uudelleenkäyttöä varten tai toissijaisesti kierrätettävä. Vasta jos kierrättäminen ei ole mahdollista, tulee jäte hyödyntää muulla tavoin, kuten energiana. Hyödyntämisen ollessa mahdotonta jäte on loppukäsiteltävä. Tiettyjen jätevirtojen osalta hierarkiasta voidaan poiketa, jos se on elinkaariajattelun mukaisesti perusteltua jätteen syntymistä ja jätehuoltoa koskevien kokonaisvaikutusten osalta. Hierarkiasta voidaan siis poiketa, jos voidaan osoittaa haitallisten ympäristövaikutusten alenevan käytettäessä hierarkiassa alempana olevia menetelmiä. Tavoitetilakuvauksen ja taustatietojen jälkeen esitetään tavoitteen saavuttamiseksi tarvittavia kehittämistoimenpiteitä vastuutahoineen sekä tavoitteiden toteutumisen seuranta. Toimenpiteiden toteuttamisesta vastuullisina tahoina esitetään toimenpiteestä riippuen jätelautakunta, jäteyhtiö, kunnat ja/tai kunnan ympäristötoimi. Kunnan ympäristötoimella tarkoitetaan tässä yhteydessä jätelain ehdotuksessa määritellyn ympäristönsuojeluviranomaisen toimintaa. Toimenpiteen toteuttamisessa tarpeelliseksi nähdyt yhteistyötahot on esitetty sulkeissa varsinaisten vastuutahojen jälkeen. Alueellinen jätelautakunta seuraa ohjelman toteutumista vuosittain ja laatii tarkemman seurantaraportin vuosina 2013 ja
Jätekukko Oy:n osakaskuntien jätepoliittinen ohjelma vuoteen 2015
OHJELMALUONNOS 13.10.2010 Jätekukko Oy:n osakaskuntien jätepoliittinen ohjelma vuoteen 2015 Juankoski, Juuka, Kaavi, Karttula, Konnevesi, Kuopio, Lieksa, Maaninka, Nilsiä, Nurmes, Pieksämäki, Rautalampi,
Jätepoliittisen ohjelman painopistealueiden toteutuminen vuosien 2013-2014 osalta ja painopistealueet vuosille 2015
Savo-Pielisen jätelautakunta Pöytäkirja 4/2014 1 (1) 22 Asianro 8285/14.06.00.00/2014 Jätepoliittisen ohjelman painopistealueiden toteutuminen vuosien 2013-2014 osalta ja painopistealueet vuosille 2015
Kuopion kaupunki Pöytäkirja 24/ (1) Kaupunginhallitus Asianro 4022/ /2014
Kuopion kaupunki Pöytäkirja 24/2014 1 (1) 305 Asianro 4022/14.06.00.00/2014 Jätehuollon yhteistyöstrategia Lausuntopyyntö 6.6.2014 Savo-Pielisen jätelautakunta: Savo-Pielisen jätelautakunnalla on valmistellut
JÄTEHUOLLON PALVELUTASO VUOTEEN 2015
Savo-Pielisen jätelautakunta JÄTEHUOLLON PALVELUTASO VUOTEEN 2015 Juankoski, Juuka, Kaavi, Konnevesi, Kuopio, Lieksa, Maaninka, Nilsiä, Nurmes, Pieksämäki, Rautalampi, Rautavaara, Siilinjärvi, Suonenjoki,
JÄTEPOLIITTISEN OHJELMAN PÄIVITYSTYÖ
JÄTEPOLIITTISEN OHJELMAN PÄIVITYSTYÖ Projektin nimi (lyhenne): Jätepoliittisen ohjelman päivitystyö Suunnitelman laatimispäivä: 16.3.2015 Suunnitelman laatijat: Leena Karppinen, Saija Pöntinen Lyhyt kuvaus:
Luonnos jätepoliittiseksi ohjelmaksi vuoteen 2022
Savo-Pielisen jätelautakunta Pöytäkirja 1/2016 1 (1) 6 Asianro 2163/14.06.00.00/2015 Luonnos jätepoliittiseksi ohjelmaksi vuoteen 2022 Palvelupäällikkö Saija Pöntinen Alueelliset jätehuollon viranomaispalvelut
Tuottajien järjestämän ekopisteverkoston täydentäminen ja täydentävän verkoston palvelutasoluonnos
Savo-Pielisen jätelautakunta Pöytäkirja 3/2015 1 (1) 17 Asianro 6856/14.06.00.00/2015 Tuottajien järjestämän ekopisteverkoston täydentäminen ja täydentävän verkoston palvelutasoluonnos Vastuut ekopisteiden
Jätetaksa 1.1.2016 alkaen
Savo-Pielisen jätelautakunta Pöytäkirja 3/2015 1 (1) 18 Asianro 6567/02.05.00.00/2015 Jätetaksa 1.1.2016 alkaen Palvelupäällikkö Saija Pöntinen Alueelliset jätehuollon viranomaispalvelut Yleistä jätetaksasta
Asiakaskysely / Jätekukon toimialue
Asiakaskysely / Jätekukon toimialue Asiakaskysely toteutettiin keväällä 2010 ja sen tavoitteena oli selvittää Jätekukon toimialueeseen kuuluvien kiinteistöjen jätehuollon palveluiden toimivuutta ja kehittämistarpeita.
Savo-Pielisen jätelautakunta Pöytäkirja 3/2016 1 (1) 23 Asianro 6571/02.05.00.00/2016 Jätetaksa 1.1.2017 alkaen Palvelupäällikkö Saija Pöntinen Alueelliset jätehuollon viranomaispalvelut Yleistä jätetaksasta
VASTINE VALTUUSTOALOITTEESEEN / JÄTEKULJETUSTEN REITTIPOIKKEAMAMAKSUN POISTAMINEN SIILINJÄRVEN KUNNAN ALUEELTA
Tekninen lautakunta 99 25.11.2009 Kunnanhallitus 337 16.12.2009 Kunnanvaltuusto 3 15.02.2010 VASTINE VALTUUSTOALOITTEESEEN / JÄTEKULJETUSTEN REITTIPOIKKEAMAMAKSUN POISTAMINEN SIILINJÄRVEN KUNNAN ALUEELTA
Kunnallisten jätehuoltomääräysten lyhennelmä SAVO -PIELI S EN JÄTEL AU TA K UNTA 1.1.2016 Sisältö Yleistä jätehuoltomääräyksistä 3 Jätehuoltoon liittyminen 5 Jätteiden lajittelu ja kerääminen kiinteistöiltä
Katsaus yhteistyöstrategian toteutumiseen
Savo-Pielisen jätelautakunta Pöytäkirja 1/2017 1 (1) 7 Asianro 2075/14.06.00.00/2017 Katsaus yhteistyöstrategian toteutumiseen Yleistä yhteistyöstrategiasta Kunnallisen jätehuollon toimijat Palvelupäällikkö
Ehdotus jätepoliittiseksi ohjelmaksi vuoteen 2022
Savo-Pielisen jätelautakunta Pöytäkirja 3/2016 1 (7) 21 Asianro 2163/14.06.00.00/2015 Ehdotus jätepoliittiseksi ohjelmaksi vuoteen 2022 Palvelupäällikkö Saija Pöntinen Alueelliset jätehuollon viranomaispalvelut
Palvelu Taso Mittarit Huomiot Jätteenkuljetus, kunnan vastuulle kuuluva kuiva- ja biojäte
1 / 9 Jätteenkuljetus, kunnan vastuulle kuuluva kuiva- ja biojäte 1. Jätehuollon järjestäminen a) Kiinteistökohtainen keräys Kiinteistöittäinen keräys tarjotaan kuiva- ja biojätteille erikseen määritellyillä
Outokummun kaupungin kiinteistöittäisen jätteenkuljetusalueen hyväksyminen
Savo-Pielisen jätelautakunta Pöytäkirja 1/2017 1 (1) 5 Asianro 7559/14.06.00.00/2016 Outokummun kaupungin kiinteistöittäisen jätteenkuljetusalueen hyväksyminen Palvelupäällikkö Saija Pöntinen Alueelliset